钦定古今图书集成/明伦汇编/氏族典/第266卷 > 王祜
## 钦定古今图书集成/明伦汇编/氏族典/第266卷 > 王祜

按《宋史王祜传》：“祜字景叔，大名萃人。祖言，仕唐黎阳
令。父彻，举后唐进士，至左拾遗。祜少笃志词学，性倜
傥，有俊气。晋天福中，以书见桑维翰，称其藻丽，由是
名闻京师。邺帅杜重威辟为观察支使。仕周，历魏县、
南乐二令。太祖受禅，拜监察御史，由魏县移知光州，
迁殿中侍御史。乾德三年，知制诰。六年，加集贤院修”
撰，转户部员外郎、知潞州，召还。会符彦卿镇大名，颇
不治，太祖以祜代之。继以用兵，岳表徙知襄州。湖、湘
平，移知潭州。召还，摄判吏部铨。卢多逊素恶祜不比
己，出为镇国军行军司马。太平兴国初，移知河中府，
入为左司员外郎，拜中书舍人，充史馆修撰。未几，知
开封府，以病请告。太宗谓祜“文章、清”节兼著，特拜兵
部侍郎。月馀，卒。子三人：懿、旦、旭。